นายกรัฐมนตรี กำชับหน่วยงานเร่งช่วยเหลือผู้ประสบอุทกภัยและผลักดันน้ำบรรเทาความเดือดร้อน
นายกรัฐมนตรี กำชับหน่วยงานเร่งช่วยเหลือผู้ประสบอุทกภัยและผลักดันน้ำบรรเทาความเดือดร้อนพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม โพสต์ข้อความผ่านเฟซบุ๊กส่วนตัว ว่า วันนี้ยังคงมีน้ำท่วมในหลายพื้นที่ ผมกำชับหน่วยงานต่างๆ เร่งให้ความช่วยเหลือพี่น้องประชาชนอย่างต่อเนื่อง เร่งจัดชุดบรรเทาสาธารณภัย ชุดหมอเดินเท้า เข้าดูแลผู้ได้รับผลกระทบ มีการจัดรถเคลื่อนย้าย เรือท้องแบน เครื่องผลักดันน้ำ เครื่องสูบน้ำและเครื่องมือต่างๆ เข้าช่วยบรรเทาความเดือดร้อน โดยประชาชนที่เดือดร้อน ต้องการความช่วยเหลือ สามารถโทรสายด่วน 1784 ซึ่งเปิดให้บริการตลอด 24 ชั่วโมง